
ZMLUVA O DIELO
uzatvorená podľa § 536 a nasl. zákona č.513/1991 Zb. Obchodný zákonník v znení neskorších predpisov 
1. Objednávateľ: 
Obchodné meno:		Obec Cerovo
Sídlo:  				Cerovo 259, 962 52 Cerovo   		
IČO:				00319775					 		 
IČ DPH:			2021152441
Bankové spojenie: 		Prima banka Slovensko, a.s. 
Číslo účtu v tvare IBAN:	SK50 5600 0000 0014 0137 7006 			 
Zastúpený:			Mgr. Margita Boďová		
Telef. kontakt:			+421 905 973 749
E-mail:			starosta@obeccerovo.sk        
/ďalej len „objednávateľ“/


2. Zhotoviteľ:
Obchodné meno:		.................			
Sídlo:	 			................. 							
IČO:				.................	
DIČ:				.................			 		 
IČ DPH:			.................
Bankové spojenie:		................. 	
Číslo účtu/ IBAN:		.................
Zastúpený:			.................		
Telef. kontakt:			.................	
E-mail:			.................
/ďalej len „zhotoviteľ“/

Čl. I
Predmet zmluvy

1. Zmluvné strany sa na základe vzájomnej dohody rozhodli uzatvoriť túto zmluvu, predmetom ktorej je vykonanie diela - stavebných prác a to konkrétne predmet zákazky s názvom „Rekonštrukcia domu smútku v obci Cerovo“. 
2. Touto zmluvou sa zhotoviteľ zaväzuje vypracovať a odovzdať objednávateľovi dielo podľa špecifikácií uvedených v tejto zmluve, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať.
3. Zhotoviteľ ďalej berie na vedomie, že plnenia poskytované zo strany Zhotoviteľa podľa tejto zmluvy o dielo budú financované v rámci implementácie stratégie CLLD Miestnej akčnej skupiny Hontiansko-Novohradské partnerstvo. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii Projektu.
4. Zmluvné strany uzatvárajú túto Zmluvu ako výsledok prieskumu trhu  na predmet zákazky „Rekonštrukcia domu smútku v obci Cerovo“, ktoré realizoval Objednávateľ pre preukázanie princípu hospodárnosti, efektívnosti  a účelnosti prostriedkov. 

Čl. II
Cena za vykonanie diela

1. Na základe dohody zmluvných strán zaplatí Objednávateľ na účet Zhotoviteľa za vykonané dielo sumu vo výške ................. EUR bez DPH, tzn. ................. EUR s príslušnou sadzbou DPH. 
2. V tejto sume sú na základe dohody zmluvných strán zahrnuté  náklady na vykonanie prác a náklady na materiál potrebný pri vykonaní týchto prác. 
3. Zmluvné strany sa dohodli, že táto suma je konečná a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod., okrem prípadu, kedy dôjde k navýšeniu objemu prác z dôvodu, ktorý pri uzatvorení tejto zmluvy nebolo možné objektívne predvídať.
4. Objednávateľ je povinný zaplatiť dohodnutú sumu za vykonanie diela, podľa bodu 1 tohto článku do 30 dní odo dňa doručenia faktúry. 
5. Súčasťou faktúry bude súpis vykonaných prác
6. Zhotoviteľ sa zaväzuje vystaviť faktúru za vykonané dielo najneskôr do 30 dní odo dňa odovzdania diela.
7. Faktúra sa považuje za zaplatenú dňom pripísania jej sumy na účet zhotoviteľa. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.
8. Ak je Zhotoviteľ osobou registrovanou pre daň z pridanej hodnoty, bude k cene za Predmet zmluvy bez DPH podľa odseku 1. tohto článku Zmluvy účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s cenou. Pre vylúčenie pochybností platí, že pokiaľ Zhotoviteľ v momente uzavretia zmluvy o dielo nebol osobou registrovanou pre daň z pridanej hodnoty, nie je oprávnený k cene bez DPH uvedenej v odseku 1. tohto článku zmluvy navyše účtovať daň z pridanej hodnoty a cena je v takomto prípade považovaná za cenu konečnú vrátane DPH.


Čl. III
Termín plnenia diela

1. Zhotoviteľ vykoná dielo za podmienok dojednaných v tejto zmluve v termíne do 30.4.2025.  
2. Zhotoviteľ je povinný na žiadosť objednávateľa informovať ho o stave vykonaných stavebných prác.  


Čl. IV
Vykonanie diela a jeho odovzdanie

1. Zhotoviteľ vykoná stavebné činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické 
a právne predpisy.
2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.
3. Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany preberací protokol.


Čl. V
Zodpovednosť za vady diela a záručná doba

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2. Záručná doba sú 2 roky a začína plynúť odo dňa prevzatia diela objednávateľom.
3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.
4. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.


Čl. VI
Sankcie

1. V prípade omeškania zhotoviteľa s odovzdaním predmetu diela v dohodnutom termíne zaplatí zhotoviteľ objednávateľovi zmluvnú pokutu vo výške 30,- eur za každý deň omeškania.
2. V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.



Čl. VII
Subdodávatelia

1. Objednávateľ pripúšťa plnenie predmetu zmluvy o dielo subdodávkami. Každý Subdodávateľ musí spĺňať podmienky podľa § 32 ods. 1 písm. e) a f) zákona č. 343/2015 Z. z. o verejnom obstarávaní  a o zmene a doplnení niektorých zákonov v znení neskorších predpisov a neexistujú u neho dôvody na vylúčenie podľa § 40 ods. 6 písm. f) zákona verejnom obstarávaní; oprávnenie uskutočňovať prácu sa preukazuje vo vzťahu k tej časti predmetu zákazky, ktorý má subdodávateľ plniť. 
2. Ak sa počas plnenia Predmetu zmluvy zmení subdodávateľ aj ten musí  spĺňať podmienky účasti podľa § 32 ods. 1 písm. e) a f) zákona o verejnom obstarávaní  a podmienku, že neexistujú u neho dôvody na vylúčenie podľa § 40 ods. 6 písm. f) zákona o verejnom obstarávaní. Oprávnenie uskutočňovať prácu sa preukazuje vo vzťahu k tej časti predmetu zákazky, ktorý má subdodávateľ plniť.







Čl. VIII
Osobitné podmienky-sociálny aspekt

1. Zhotoviteľ sa zaväzuje v prípade, že bude potrebovať navýšiť svoje kapacity pre realizáciu predmetnej zákazky , v takomto prípade zamestná na realizáciu predmetnej zákazky osoby dlhodobo nezamestnané v mieste realizácie predmetnej zákazky, forma zamestnania nie je určená, môže sa jednať o pracovný pomer, dohodu vykonaní práce a pod. 



Čl. IX
Zánik zmluvy

1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi. 
2. Táto zmluva môže zaniknúť aj na základe dohody zmluvných strán, ku dňu, ktorý si dohodnú. Zmluvné strany sa dohodli, že túto zmluvu je možné ukončiť písomnou dohodou zmluvných strán.
3. Objednávateľ si vyhradzuje právo odstúpenia od zmluvy v prípade, ak by došlo k  porušeniu povinnosti zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľ pri zhotovení diela.
4. Objednávateľ je oprávnený odstúpiť od zmluvy aj  v prípade podstatného  prekročenia času plnenia, dohodnutého v Čl. III bod 1. tejto zmluvy. Za podstatné prekročenie času plnenia sa považuje 30 dní odo dňa, od ktorého mal zhotoviteľ predmet diela odovzdať podľa Čl. III tejto zmluvy.
5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.  



Čl. IX
Záverečné ustanovenia

1. Táto zmluva nadobúda platnosť dňom podpísania zástupcami oboch zmluvných strán. Účinnosť nadobudne zmluva  dňom nasledujúcim po dni jej zverejnenia. Táto zmluva je povinne zverejňovaná podľa § 47a ods. 1 Občianskeho zákonníka v nadväznosti na zák. 211/2000 Z.z. o slobodnom prístupe k informáciám 
2. Zhotoviteľ je povinný strpieť výkon kontroly/auditu súvisiaceho s uskutočňovanými prácami a tovarom, kedykoľvek počas platnosti a účinnosti zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. 
3. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán. 
4. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
5. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa. 
6. Neoddeliteľnou súčasťou tejto zmluvy je: 
Príloha č. 1 - Ocenený výkaz výmer
Príloha č. 2 - Projektová dokumentácia stavby
Príloha č. 3 - Zoznam subdodávateľov a podiel subdodávok (ak sa uplatňuje)


				
V .........................., dňa ..................                           V ......................, dňa ......................



                         


.......................................................                                  .......................................................
              Objednávateľ: 						Zhotoviteľ



